
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 281 

27 Οκτωβρίου 2011 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Καθορισμός ειδικών όρων και περιορισμών δόμη¬ 
σης των οικοπέδων του παραδοσιακού οικισμού 
«Πρασσές» του Δήμου Ρεθύμνης (Νομού Ρεθύμνου) 
και των γηπέδων ζώνης πέριξ αυτού. 1 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων που 
βρίσκονται στον οικισμό της Τοπικής Ενότητας 
Βρυσών, της Δημοτικής Ενότητας Νεάπολης του 
Δήμου Αγ. Νικολάου (Ν. Λασιθίου) και καθορισμός 
ειδικών όρων και περιορισμός δόμησης αυτών. 2 

Τροποποίηση του εγκεκριμένου ρυμοτομικού σχεδίου 
πόλεως Αμυνταίου Νομού Φλώρινας στο Ο.Τ 211... 3 


ΔΙ ΑΤΑΓΜΑΤ Α 

(ΐ) 

Καθορισμός ειδικών όρων και περιορισμών δόμησης των 
οικοπέδων του παραδοσιακού οικισμού «Πρασσές» 
του Δήμου Ρεθύμνης (Νομού Ρεθύμνου) και των γη¬ 
πέδων ζώνης πέριξ αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 παρ. 1 του ν. 1577/1985 
«Γενικός Οικοδομικός Κανονισμός» (Α' 210), όπως αντι- 
καταστάθηκε με το άρθρο 3 του ν. 2831/2000 «Τροπο¬ 
ποίηση των διατάξεων του ν. 1577/1985 «Γ.Ο.Κ.» και άλλες 
πολεοδομικές διατάξεις» (Α' 140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α’ 98). 

3. Την υπ’ αριθμ. 2876/7.10.2009 απόφαση του Πρωθυ¬ 
πουργού «Αλλαγή τίτλου Υπουργείων» (Β' 2234). 

4. Τις διατάξεις των άρθρων 1 (παρ. 2) και 6 του 
π.δ. 189/2009 «Καθορισμός και ανακατανομή αρμοδιο¬ 
τήτων των Υπουργείων» (Α' 221). 

5. Την υπ’ αριθμ. Υ273/30-9-2010 απόφαση Πρωθυ¬ 
πουργού «Καθορισμός αρμοδιοτήτων του Αναπληρωτή 


Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (Β' 1595). 

6. Την 221/2011 γνωμοδότηση του δημοτικού συμβου¬ 
λίου Ρεθύμνης. 

7. Τις 33/2011 και 119/2011 γνωμοδοτήσεις του Κεντρικού 
Συμβουλίου Χωροταξίας Οικισμού και Περιβάλλοντος. 

8. Το γεγονός ότι από τις κανονιστικές διατάξεις του 
παρόντος διατάγματος δεν προκαλείται δαπάνη του 
κρατικού προϋπολογισμού και του προϋπολογισμού του 
οικείου Ο.Τ.Α. 

9. Την 201 /2011 γνωμοδότηση του Συμβουλίου της Επικρά¬ 
τειας, με πρόταση του Αναπληρωτή Υπουργού Περιβάλλο¬ 
ντος Ενέργειας και Κλιματικής Αλλαγής, αποφασίζουμε: 

Άρθρο 1 

Καθορίζονται, όπως στα επόμενα άρθρα, ειδικοί όροι 
και περιορισμοί δόμησης των οικοπέδων που εμπίπτουν 
εντός των ορίων του οικισμού «Πρασσές» του Δήμου 
Ρεθύμνης (Ν. Ρεθύμνου), που έχει χαρακτηρισθεί ως πα¬ 
ραδοσιακός με το από 9-8-1995 π.δ/γμα (Δ’728), καθώς 
και στα γήπεδα που εμπίπτουν σε ζώνη πλάτους ενός 
(1) χιλιομέτρου από τα όρια του οικισμού αυτού. 

Άρθρο 2 

Δεν επιτρέπεται οποιαδήποτε προσαύξηση του ισχύο- 
ντος συντελεστή δόμησης και του ύψους των οικοδομών 
που μπορεί να προκύπτει από την εφαρμογή άλλων 
πολεοδομικών διατάξεων. 

2. Σε περίπτωση ανέγερσης νέας ή επισκευής παλαι¬ 
ός οικοδομής, με κατασκευή ή διατήρηση εμφανούς 
φέρουσας ή μη λιθοδομής κατά τα παραδοσιακά αρ¬ 
χιτεκτονικά πρότυπα, το εμβαδόν που καταλαμβάνει η 
εξωτερική τοιχοποιία πάχους πλέον ή ίσου των 0,40 μ., 
δεν προσμετρείται στο συντελεστή και στην κάλυψη 
του οικοπέδου. 

Άρθρο 3 

Κατά την επισκευή των υφισταμένων κτισμάτων ή 
την ανέγερση νέων, εφαρμόζονται οι παρακάτω ειδι¬ 
κοί όροι επιμέρους μορφολογικών και αρχιτεκτονικών 
στοιχείων : 

1. α. Η ογκοπλαστική διαμόρφωση των κτιρίων, η δι¬ 
άταξη τους μέσα στο οικόπεδο και τα μορφολογικά 
τους χαρακτηριστικά επιβάλλεται να προσαρμόζονται 
στα παραδοσιακά πρότυπα της τοπικής αρχιτεκτονικής 
(σύνθεση, κλίμακα, αναλογίες όγκων κ.λπ.). 

β. Οι όγκοι των κτιρίων επιβάλλεται να είναι λιτοί, 
καθαροί συμπαγείς, με ορθογωνική ή τετραγωνική κά¬ 
τοψη, χωρίς σπασίματα. 

Ακόμα και όταν είναι σε επαφή με τα βοηθητικά, τα 
κύρια κτίσματα κατοικίας επιβάλλεται να είναι πάντα 
αυτοτελή, ή καθαροί όγκοι ορθογωνίων παραλληλεπι¬ 
πέδων ή κύβων, που απλώς εφάπτονται. 

γ. Η σύνθεση τους επιβάλλεται να δημιουργεί διάφορα 
επίπεδα από μονώροφα και διώροφα τμήματα κτιρίων 
με κέντρο σύνθεσης την αυλή ή τις αυλές με υπεροχή 
του ισόγειου τμήματος με την κατασκευή υπόστεγων 
χώρων, κατά τα παραδοσιακά πρότυπα της λαϊκής αρ¬ 
χιτεκτονικής στην Κρήτη. 

δ. Σε περίπτωση κατασκευής κτιρίου με μήκος πρό¬ 
σοψης μεγαλύτερο των 8,50μ, αυτή επιβάλλεται να δια- 
σπάται (μορφολογικά) τουλάχιστον κατά ένα (1,0) μέτρο, 
σε επιμέρους προσόψεις αυτοτελών κτιριακών όγκων 
που να εκφράζουν τον κάνναβο, τις αναλογίες και την 
αρχιτεκτονική ποικιλία των παραδοσιακών προτύπων. 

2. Στους δρόμους του οικισμού, όπου το ανάπτυγμα 
των κτιρίων είναι συνεχές, τότε η όψη του νέου κτιρίου 
επιβάλλεται να ακολουθεί το ίδιο συνεχές σύστημα συ¬ 
μπληρώνοντας το μέτωπο των διπλανών υφιστάμενων 
οικοδομών. 

3. α. Ο μέγιστος αριθμός ορόφων των κτιρίων ορίζεται 
σε δύο (2), με μέγιστο επιτρεπόμενο ύψος αυτών τα 7,50 
μέτρα, μετρούμενο σε κάθε σημείο του περιγράμματος 
της οικοδομής από τη στάθμη του φυσικού εδάφους. 

β. Σε περίπτωση κλίσης του εδάφους, μεγαλύτερης 
του 45% ισχύουν τα ακόλουθα: βα. Σε οικόπεδα που 
βρίσκονται στην κατωφέρεια (κατάντι) της οδού, η προ¬ 
βολή του κτιρίου πάνω από τη στάθμη της οδού δεν 
επιτρέπεται να υπερβαίνει τα 4,50 μ. ββ. Σε οικόπεδα 
που βρίσκονται στην ανωφέρεια (ανάντι) της οδού, η 
προβολή του κτιρίου πάνω από τη στάθμη της οδού 
δεν επιτρέπεται να υπερβαίνει τα 7,50 μ. 

γ. Απαγορεύεται κάθε εκσκαφή ή επιχωμάτωση, πέραν 
των απαραίτητων για την κατασκευή του κτιρίου. 

δ. Το μέγιστο ύψος ισογείου τμήματος κτιρίου, του 
οποίου ο όγκος αποτελείται από ισόγειο και διόροφο 
τμήμα, είναι 4,5 μέτρα και λειτουργεί ως βεράντα του 
διορόφου τμήματος. 

Πάνω από το ύψος αυτό επιτρέπεται μόνο η κατα¬ 
σκευή συμπαγούς στηθαίου, ύψους ενός (1,00) μέτρου 
στο περίγραμμα του κτίσματος 

ε. Εφόσον το κτίσμα είναι ισόγειο αυτοτελές κατασκευ¬ 
άζεται υποχρεωτικά στέγη και επιτρέπεται η κατασκευή 
ανοιχτού παταριού ξηρής δόμησης συνολικής επιφάνειας 
έως το 20% της κάτοψης του κτίσματος και η οποία δεν 
προσμετρείται στη συνολική δομήσιμη επιφάνεια. 

4. α. Πάνω από το μέγιστο επιτρεπόμενο ύψος της 
οικοδομής, επιτρέπεται η κατασκευή κεραμοσκεπούς 
μονοκλινούς ή δίκλινους στέγης χωρίς ανοίγματα (μέ- 
γιστου ύψους 1,50 μ.) και καπνοδόχου. 

β. Η κάλυψη του δεύτερου ορόφου των κτιρίων επιβάλ¬ 
λεται να γίνεται υποχρεωτικά με δίρριχτη κεραμοσκε¬ 
πή στέγη. Κατ’ εξαίρεση, σε περίπτωση κτιρίων μικρού 
όγκου (κάτοψη μέγιστων εξωτερικών διαστάσεων 4.00μ. 
χδ.ΟΟ μ.) στέγαση του δευτέρου ορόφου μπορεί να γίνε¬ 
ται και με μονόρριχτη στέγη που θα έχει κλίση προς την 
πλευρά με το μεγαλύτερο μήκος της. Η επικάλυψη της 
στέγης επιβάλλεται να γίνεται με βυζαντινά ή ρωμαϊκά 
κεραμίδια και η κλίση της δεν υπερβαίνει το 30%. 


Στη στέγη του κτιρίου δεν επιτρέπεται η δημιουρ¬ 
γία ανοιγμάτων. Τμήματα του ίδιου κτιριακού όγκου 
δεν επιτρέπεται να είναι στεγασμένα με διαφορετικές 
στέγες. 

Η στέγη (μονόρριχτη ή δίρριχτη) δεν πρέπει να προ¬ 
εξέχει του κτιρίου. Οι κάθετες πλευρές της ενσωματώ¬ 
νονται στο περίγραμμα της κάτοψης του κτιρίου, χωρίς 
προεξοχές. Δεν επιτρέπεται να υπάρχουν προστεγά¬ 
σματα στις όψεις. 

5. Οι όψεις των κτιρίων επιβάλλεται να προσαρμό¬ 
ζονται στα τοπικά, ιστορικώς επικρατούντα, πρότυπα 
της αρχιτεκτονικής φυσιογνωμίας των κτισμάτων του 
οικισμού και το λαϊκό χαρακτήρα του. 

Ειδικότερα: 

α. Οι τοιχοποιίες των κτιρίων επιβάλλεται να κατα¬ 
σκευάζονται υποχρεωτικά από εμφανή λιθοδομή με πέ¬ 
τρα που χρησιμοποιείται παραδοσιακά στον οικισμό. 

β. Απαγορεύεται η οποιουδήποτε είδους επένδυση 
στην επιφάνεια των όψεων, καθώς και το αρτιφισιέλ, 
το ρελιέφ, το πεταχτό, το απλό επίχρισμα, ασβέστωμα 
κ.λπ. 

γ. Στις ακμές των όψεων των κτιρίων επιβάλλεται να 
τοποθετούνται γωνιόλιθοι. 

δ. Για κτίρια για τα οποία έχει εκδοθεί οικοδομική 
άδεια μέχρι τη δημοσίευση του παρόντος, επιτρέπεται 
η εφαρμογή επιχρισμάτων, με παραδοσιακό τρόπο (πα¬ 
τητό επίχρισμα χωρίς οδηγό). Για το χρωματισμό του 
κύριου σώματος των εν λόγω κτιρίων επιβάλλεται να 
χρησιμοποιείται το μπεζ, το κεραμίδι - τοεεο άί Ν/βΓοπα, 
αποχρώσεις του καφέ, της ώχρας. 

Η σχετική χρωματολογική μελέτη επιβάλλεται να συ¬ 
νοδεύεται από χρωματολόγιο επιλογής του μελετητή. 

6. α. Τα εξωτερικά ανοίγματα των κτιρίων (όπως 
παράθυρα, πόρτες, φεγγίτες ορθογωνικοί ή κυκλικού, 
επιβάλλεται να ακολουθούν τα παραδοσιακά πρότυπα 
του οικισμού ως προς τη θέση τους στην όψη, τις 
αναλογίες και τις διαστάσεις τους (αναλογία πλάτους 
/ ύψος ορθογωνικών ανοιγμάτων: 1/2 και πλάτος από 1 
έως 1,20 μ.). 

Ειδικώς μικρά ανοίγματα (διαστάσεων 0,70x0,70 μ.) και 
πόρτες επαγγελματικών χώρων, (μαγαζιά κλπ.) επιτρέ¬ 
πεται να διαμορφώνονται με πλάτος έως 2,50 μ. 

β. Τα ανοίγματα των όψεων επιβάλλεται, να είναι λιτά, 
να διατάσσονται αξονικά - συμμετρικά, κατά τα τοπικά 
πρότυπα. Η απόσταση των ανοιγμάτων από τις ακμές 
του κτιρίου δεν πρέπει να είναι μικρότερη από 0.70μ. 

γ. Όλα τα ανοίγματα των όψεων, επιβάλλεται να πε¬ 
ριβάλλονται από διακοσμητικά πλαίσια (μαντώματα), 
απλής μορφής, τα οποία εξέχουν έως δύο (2) εκατοστά 
από την επιφάνεια του τοίχου και έχουν πλάτος 10-15 
εκ. Τα πλαίσια αυτά επιβάλλεται να κατασκευάζονται 
είτε από λαξευμένη τοπική πέτρα είτε από μπετόν χρω¬ 
ματισμένο και επεξεργασμένο (κτυπητό), ώστε να δίνει 
την εντύπωση φυσικής πέτρας. 

δ. Πάνω από τα ανοίγματα και σε απόσταση 30 εκ. από 
το ανώφλι επιτρέπεται να κατασκευαστεί λίθινο γείσο, 
κατά τα παραδοσιακά πρότυπα, απλής διατομής για την 
προστασία των κουφωμάτων από τα νερά της βροχής. 

Το γείσο επιτρέπεται να προεξέχει έως είκοσι (20) 
εκατοστά από την εξωτερική επιφάνεια των τοίχων και 
να έχει πάχος έως πέντε (5) εκατοστά. 

ε. Σε κάθε περίπτωση επιβάλλεται μία σειρά ανοιγ¬ 
μάτων ανά όροφο. 

Δεύτερη σειρά ανοιγμάτων στον δεύτερο όροφο επι¬ 
τρέπεται υπό την προϋπόθεση ότι έχουν τη χρήση φεγ¬ 
γιτών, με αναλογίες μικρότερες των υφισταμένων τους 
παραθύρων και ακολουθούν τα παραδοσιακά πρότυπα. 

7. Τα κουφώματα επιβάλλεται να είναι ξύλινα με εσω¬ 
τερικά τζαμιλίκια και εξωτερικά σκούρα (πατζούρια) 
ανάλογης μορφής με τους επικρατέστερους τύπους 
του οικισμού (ταμπλαδωτά ή καρφωτά), αποκλεισμένων 
των γαλλικών, των γερμανικών, των συρόμενων και των 
ρολών. Κατ' εξαίρεση επιτρέπεται, η χρησιμοποίηση 
κουφωμάτων αλουμινίου, χρωματισμένων, με διατομές 
ορθογωνικές, ανάλογης τυπολογίας των ξύλινων κου¬ 
φωμάτων. 

Για το χρωματισμό των κουφωμάτων επιβάλλεται να 
χρησιμοποιούνται το σκούρο πράσινο (κυπαρίσσι), το 
γκρι, η σκούρα ώχρα, το μουσταρδί, το καφέ, το βυσσινί 
- Γοεεο άί Ν/θΐΌπα, ανάλογα με τη χρωματική οργάνωση 
της όψης. 

Αποκλείεται το λευκό και το ασημί καθώς και το φυσι¬ 
κό χρώμα του ξύλου. Η σχετική χρωματολογική μελέτη 
πρέπει να συνοδεύεται από χρωματολόγιο επιλογής 
του μελετητή. 

8. Απαγορεύεται η κατασκευή ημιυπαίθριων χώρων 
σε όροφο. 

9. Απαγορεύεται η κατασκευή ανοικτών εξωστών 
(μπαλκόνια) καθώς και μαρκιζών. 

10. Δεν επιτρέπεται η κατασκευή εξωτερικής κλίμα¬ 
κας ανόδου στον όροφο στην πρόσοψη του κτιρίου. 
Όπου απαιτείται κατασκευή της, αυτή επιβάλλεται να 
κατασκευάζεται με μέγιστο καθαρό πλάτος 0,80 μ., να 
αναπτύσσεται παράλληλα με την αντίστοιχη όψη του 
κτιρίου, να είναι ευθύγραμμη χωρίς ενδιάμεσο πλατύ¬ 
σκαλο, και χωρίς να συνεχίζει στο υπόγειο του κτιρί¬ 
ου. Το στηθαίο της ανοικτής σκάλας επιβάλλεται να 
είναι συμπαγές, να κατασκευάζεται από το ίδιο υλικό 
και εναρμονίζεται με τις όψεις του κτιρίου. Ο χώρος 
που προκύπτει κάτω από την κλίμακα, επιβάλλεται να 
χτίζεται με συμπαγή τοίχο ή τοξωτή καμάρα κατά τα 
παραδοσιακά πρότυπα. 

11. Οι περιτοιχίσεις των οικοπέδων που βρίσκονται, 
στο σύνολο τους ή τμήμα τους, εντός των ορίων του 
οικισμού καθώς και των γηπέδων που βρίσκονται εκτός 
οικισμού και που έχουν πρόσωπο σε οριακές οδούς, 
κατά μήκος της πλευράς του προσώπου τους επιβάλ¬ 
λεται να κατασκευάζονται από λιθοδομή αρμολογημένη 
ή μη. Απαγορεύεται η οποιουδήποτε είδους επένδυση 
φυσικός ή τεχνητός λίθος, πλακάκια, κ.λπ. καθώς και 
από τα επιχρίσματα το αρτιφισιέλ, το ρελιέφ, το πε¬ 
ταχτό κ.λπ. 

Η μορφή και το ύψος των περιτοιχίσεων επιβάλλεται 
να ακολουθεί τα ιστορικώς επικροτούντο παραδοσιακά 
πρότυπα της περιοχής, (ύψος 1,80 έως 2.50 μ. και από¬ 
ληξη τριγωνικής, επίπεδης ή ελαφρώς καμπυλούμενης 
διατομής). 

Απαγορεύεται η τοποθέτηση φωτιστικών σωμάτων 
στην απόληξη των περιτοιχίσεων. 

12. Οι καπνοδόχοι επιβάλλεται να κατασκευάζονται με 
βάση τα αρχιτεκτονικά πρότυπα του οικισμού. Απαγο¬ 
ρεύεται η μεταλλική ή η νέου τύπου κατασκευή. 

13. Οι ηλιακοί συλλέκτες (νέοι ή υφιστάμενοι) και ο 
θερμοσίφωνας επιβάλλεται να τοποθετούνται σε ση¬ 


μείο μη ορατό από τους, κοινόχρηστους χώρους του 
οικισμού. 

Η θέση τους πρέπει να προσδιορίζεται στην αρχιτε¬ 
κτονική - μελέτη (κατόψεις - όψεις). 

14. Τα κλιματιστικά μηχανήματα επιβάλλεται να τοπο¬ 
θετούνται σε θέση μη ορατή από τους κοινόχρηστους 
χώρους του οικισμού και όχι στην κύρια όψη τού κτιρί¬ 
ου. Η θέση τους επιβάλλεται να προσδιορίζεται στην 
αρχιτεκτονική μελέτη (κατόψεις - όψεις). 

15. Οι υδρορροές επιβάλλεται να έχουν μορφή και 
θέση ενταγμένη στην αρχιτεκτονική σύνθεση κατά τέ¬ 
τοιο τρόπο, ώστε να μη διαταράσσουν την οργάνωση 
της όψης του κτιρίου. 

Πρέπει να τοποθετούνται σε επαφή με την εξωτερική 
τοιχοποιία σε οριζόντια ή κατακόρυφη διαδρομή, κάτω 
από τη στέγη και στα σημεία της μεσοτοιχίας και να 
εκβάλλουν στο αντίστοιχο σημείο του λιθόστρωτου. 

Στην περίπτωση που υπάρχει δίκτυο αποχέτευσης οι 
υδρορροές πρέπει να εκβάλλουν υπόγεια, στο αντίστοι¬ 
χο σημείο του λιθόστρωτου. 

16. Δεν επιτρέπεται η κατασκευή κτισμάτων σε υπο¬ 
στυλώματα (ΡΙίΟΤΙδ) καθώς και η κατασκευή λυόμενων 
ή προκατασκευασμένων κτιρίων. 

17. Οι περιορισμοί των διατάξεων των παραγράφων 
8, 13, 14, 15, 16 του παρόντος άρθρου, ισχύουν και για 
υφιστάμενες οικοδομές και κατασκευές, που τυχόν βλά¬ 
πτουν υπέρμετρα τον αρχιτεκτονικό χαρακτήρα του 
οικισμού και στις οποίες επιβάλλεται η συμμόρφωση 
μέσα σε διάστημα ενός (1) έτους από τη δημοσίευση 
του παρόντος διατάγματος, ύστερα από γνωμοδότηση 
των αρμόδιων Υπηρεσιών. 

Άρθρο 4 

1. Απαγορεύεται η τοποθέτηση κάθε είδους φωτεινών 
επιγραφών και διαφημίσεων σε οποιαδήποτε θέση των 
ακινήτων στον οικισμό καθώς και σε ικριώματα μέσα 
στο χώρο των οικοπέδων ή μπροστά από αυτά, καθώς 
και στο ανάπτυγμα των προσόψεων επί της οδού. 

2. Επιτρέπονται μόνο οι επιγραφές περιορισμένων δι¬ 
αστάσεων, όχι μεγαλύτερου πλάτους από τα ανοίγματα 
στα οποία αντιστοιχούν, που δίνουν πληροφορίες για τη 
χρήση των χώρων των κτιρίων. Οι επιγραφές ενσωμα¬ 
τώνονται στη λογική και την οργάνωση των όψεων. 

Οι επιγραφές αυτές δεν επιτρέπεται να τοποθετη¬ 
θούν κάθετα στο επίπεδο των όψεων των κτιρίων. Η 
τοποθέτηση των επιγραφών αυτών, οι οποίες, πρέπει 
να είναι ενιαίας κατασκευής και αισθητικής γίνεται κατά 
τρόπο που δεν θα καλύπτει ή θα αλλοιώνει τη μορφή 
των κτιρίων, κατόπιν εγκρίσεως της Ε.Π.Α.Ε.. 

Άρθρο 5 

1. Επιτρέπεται, η εγκατάσταση φωτοβολταϊκών και 
ηλιακών συστημάτων ψύξης και θέρμανσης κτιρίων μετά 
από έγκριση εργασιών μικρής κλίμακας. Τα εν λόγω 
συστήματα επιβάλλεται να τοποθετούνται στους ακά¬ 
λυπτους; χώρους των κτιρίων και σε σημεία μη, ορατά 
από κοινόχρηστους χώρους, ρε τρόπο ώστε να μην 
αλλοιώνεται ή θίγεται η παραδοσιακή αρχιτεκτονική 
φυσιογνωμία του κτιρίου και του οικισμού. 

Η έγκριση χορηγείται ύστερα από σύμφωνη γνώμη της 
αρμόδιας ΕΠΑΕ. Η ΕΠΑΕ ελέγχει την τήρηση των ανω- 

τέρω προϋποθέσεων, την ένταξη των εγκαταστάσεων 
αυτών στο χώρο, καθώς και την εναρμόνιση τους με 
τον περιβάλλοντα χώρο και το τοπίο. Στις περιπτώσεις 
που απαιτείται έγκριση από τις αρμόδιες υπηρεσίες 
του «Υπουργείου Πολιτισμού και Τουρισμού υποβάλλε¬ 
ται σκαρίφημα του χώρου τοποθέτησης των φωτοβολ- 
ταϊκών στοιχείων και φωτογραφική τεκμηρίωση. 

2. Σε κάθε οικόπεδο μπορεί να τοποθετείται μόνο μια 
κεραία τηλεόρασης και σε θέση που να μην θίγει την 
αρχιτεκτονική φυσιογνωμία των κτιρίων. 

Ο Δήμος υποχρεώνεται να τοποθετήσει, μέσα σε εύ¬ 
λογο χρόνο, ομαδική δορυφορική κεραία στον οικισμό. 
Μετά την τοποθέτηση της επιβάλλεται να απομακρύ¬ 
νονται υποχρεωτικά οι ατομικές. 

3. Οι μετρητές ηλεκτρικού ρεύματος επιβάλλεται να 
ενσωματώνονται σε εσοχές των τοίχων της περίφραξης 
ή των όψεων των κτιρίων και να καλύπτονται με ξύλινο 
κούφωμα ή αλουμινίου χρωματισμένο. 

4. Τα έργα και τα δίκτυα υποδομής των Οργανισμών 
Κοινής Ωφελείας (Δ.Ε.Η., Ο.Τ.Ε. κλπ.) επιβάλλεται να τοπο¬ 
θετούνται υπόγεια σε ειδικούς αγωγούς κάτω από το λιθό¬ 
στρωτο, το οποίο με ευθύνη των οργανισμών που εκπονούν 
το έργο, επανατοποθετείται στην αρχική του θέση. 

Η τοποθέτηση των μετρητών του ηλεκτρικού ρεύ¬ 
ματος, όπως και η τοποθέτηση κάθε άλλου στοιχείου 
παροχών Οργανισμών Κοινής Ωφέλειας επιβάλλεται 
να γίνεται σε θέση που δεν προβάλλεται σε κοινόχρη¬ 
στους χώρους και δεν προσβάλλει τη φυσιογνωμία του 
παραδοσιακού οικισμού. 

Οι Οργανισμοί Κοινής Ωφέλειας αναλαμβάνουν με 
δαπάνες τους την αναμόρφωση και βελτίωση των εγκα¬ 
ταστάσεων τους, ώστε να μην προσβάλλεται η φυσιο¬ 
γνωμία του οικισμού. 

Επίσης επιβάλλεται η αποκατάσταση στην αρχική 
τους κατάσταση, των δρόμων και κοινόχρηστων χώ¬ 
ρων στους οποίους επενέβησαν για την εγκατάσταση 
των δικτύων τους. 

5. Ο δημοτικός, δημόσιος φωτισμός των δρόμων επι¬ 
βάλλεται να γίνεται με ενιαίο τρόπο, ώστε να εξυπηρε¬ 
τεί τη διέλευση των πεζών και να φωτίζει την προοπτική 
των δρόμων και τις όψεις των κτιρίων. 

Επιτρέπεται η ανάρτηση του από τις όψεις των σπι- 
τιών με περιορισμένο αριθμό μεταλλικών στηριγμάτων, 
απλής μορφολογίας και λεπτά συρματόσχοινα. 

Άρθρο 6 

1. Όλοι οι δρόμοι του οικισμού επιβάλλεται να κατα¬ 
σκευάζονται λιθόστρωτοι. Οι υπάρχοντες (λιθόστρωτοι 
δρόμοι, πεζοδρόμια και πλατώματα) διατηρούνται ως 
έχουν και απαγορεύεται οποιαδήποτε αλλοίωση της 
μορφής και των υλικών τους. 

Ειδικότερα επιβάλλεται η διατήρηση επί μέρους κα¬ 
τασκευαστικών χαρακτηριστικών, όπως είναι το ανοιχτό 
λούκι απορροής των νερών της βροχής. 

Η αντικατάσταση ή επισκευή των υπαρχόντων λιθό¬ 
στρωτων δρόμων, πεζοδρομίων και πλατωμάτων επι¬ 
τρέπεται να γίνεται μόνο από τη ντόπια πέτρα που 
παραδοσιακά χρησιμοποιείται στον οικισμό. 

Η διατήρηση και αποκατάσταση των λιθόστρωτων 
επιβάλλεται να ακολουθεί τον αρχικό τύπο της λιθό¬ 
στρωσης και το μέγεθος των λίθων. 


2. Οι νέες λιθοστρώσεις που γίνονται σε δημόσιους 
και ιδιωτικούς χώρους επιβάλλεται να ακολουθούν την 
τοπική κατασκευαστική παράδοση, ως προς τα σχήματα 
(ορθογώνια ή ακανόνιστα), τα μεγέθη των λίθων και τον 
τρόπο τοποθέτησης τους. 

Άρθρο 7 

1. Κάθε εργασία που αφορά τη διαμόρφωση, τροπο¬ 
ποίηση ανάπλαση κοινόχρηστων χώρων (οδών, πλατει¬ 
ών, κρηπιδωμάτων κ.λπ.) επιβάλλεται να εκτελείται με 
τρόπο προσαρμοσμένο στα παραδοσιακά πρότυπα και 
μετά την έγκριση των αρμοδίων οργάνων. 

2. Η τελική θεώρηση της άδειας οικοδομής για τη σύν¬ 
δεση του κτιρίου με τα δίκτυα ύδρευσης, αποχέτευσης 
και ηλεκτρικού ρεύματος πρέπει να παρέχεται μόνο 
μετά την έγκριση των αρμόδιων Υπηρεσιών και αφού 
υποβληθούν φωτογραφίες όλων των όψεων του κτιρίου 
και μετά από αυτοψία της αρμόδιας υπηρεσίας ώστε να 
πιστοποιείται η εφαρμογή εγκεκριμένης μελέτης. 

3. Έγκριση των αρμόδιων οργάνων που προβλέπονται 
από τις ισχύουσες διατάξεις απαιτείται ακόμη και στην 
περίπτωση επισκευών, για τις οποίες κατά με το άρθρο 
22 παρ. 1 του Ν. 1577/1985 «Γενικός Οικοδομικός Κανο¬ 
νισμός και άλλες πολεοδομικές διατάξεις» (ΓΟΚ), όπως 
ισχύει, δεν απαιτείται οικοδομική άδεια. 

Άρθρο 8 

Για την προστασία και ανάδειξη του χαρακτήρα του 
οικισμού, επιβάλλεται, ζώνη πλάτους ενός (1) χιλιομέ¬ 
τρου από τα όρια του οικισμού Πρασσές, όπως αυτά 
έχουν καθοριστεί με την αριθμ. ΤΟ 6008/85/16-2-1989 
απόφαση Νομάρχη Ρεθύμνης (Δ'136). Εντός της ανωτέ¬ 
ρω ζώνης επιτρέπεται η ανέγερση νέων κτιρίων μόνο 
με την τήρηση των ειδικών μορφολογικών όρων και 
περιορισμών που καθορίζονται με το παρόν. 

Άρθρο 9 

1. α. Οικοδομικές άδειες για τις οποίες έχει κατατεθεί, 
μέχρι την έναρξη ισχύος του παθόντας πλήρης φάκελος 
με όλα τα στοιχεία και δικαιολογητικά που απαιτούνται 
από τις οικείες διατάξεις για την έκδοση ή αναθεώρησή 
τους, εκδίδονται σύμφωνα με τις προϊσχύουσες διατά¬ 
ξεις (άρθρο 26 του ν. 2831/2000). 

β. Οικοδομικές άδειες που αφορούν ειδικά κτίρια εκ- 
δίδονται με τις προγενέστερες διατάξεις, εφόσον οι 
σχετικές μελέτες έχουν εγκριθεί από τον αρμόδιο φο¬ 
ρέα εντός της τελευταίας, προ της ενάρξεως ισχύος 
του παρόντος, τριετίας. 

Οι προϊσχύουσες διατάξεις εφαρμόζονται μόνο εάν 
η οικοδομική άδεια εκδοθεί ή αναθεωρηθεί σε διάστη¬ 
μα το πολύ έξι (6) μηνών από την έναρξη ισχύος του 
παρόντος. 

2. Γ ια τις οικοδομικές άδειες της προηγούμενης παρα¬ 
γράφου εφαρμόζονται οι περιορισμοί που αναφέρονται 
στην παρ. 17 του άρθρου 3. 

3. Οι διατάξεις των προηγουμένων παραγράφων 1 και 
2 έχουν εφαρμογή μόνο στην εντός ορίων του οικισμού 
περιοχής. 

4. Εξακολουθούν να ισχύουν οι διατάξεις του από 
9-8-1995 π.δ/τος «Χαρακτηρισμός ως παραδοσιακών 
οικισμών του νομού Ρεθύμνης και καθορισμός χρήσε- 

ων και ειδικών όρων και περιορισμών δόμησης αυτών» 
(Δ'728), εφόσον δε ρυθμίζονται διαφορετικά με το παρόν 
διάταγμα. 

Άρθρο 10 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Περιβάλλοντος Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Οκτωβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΝΙΚΟΛΑΟΣ ΣΙΦΟΥΝΑΚΗΣ 
-♦- 

ΑΠΟΦΑΣΕΙ Σ 

Αριθμ. 41526 (2) 

Χαρακτηρισμός ως διατηρητέων δύο (2) κτιρίων που 
βρίσκονται στον οικισμό της Τοπικής Ενότητας Βρυ¬ 
σών, της Δημοτικής Ενότητας Νεάπολης του Δήμου 
Αγ. Νικολάου (Ν. Λασιθίου) και καθορισμός ειδικών 
όρων και περιορισμός δόμησης αυτών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΚΑΙ ΚΛΙΜΑΤΙΚΗΣ ΑΛΛΑΓΗΣ 

"Εχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 
«Γενικός Οικοδομικός Κανονισμός» (Α’ 210), όπως αντι- 
καταστάθηκε με την παραγρ. 2 του άρθρου 3 του 
ν. 2831/2000 «Τροποποίηση των διατάξεων του 
ν. 1577/1985 «Γ.Ο.Κ.» και άλλες πολεοδομικές διατάξεις» 
(Α’ 140). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α’ 98). 

3. Τις διατάξεις των άρθρων 1, 2 του ν.3852/2010 «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης» (Α'87) και του 
άρθρου 1ου της υπ’ αριθμ. 45892/11-8-2010 απόφασης του 
Υπουργού Εσωτερικών, Αποκέντρωσης και Ηλεκτρονι¬ 
κής Διακυβέρνησης «Πρωτοβάθμιοι και Δευτεροβάθμιοι 
Οργανισμοί Τοπικής Αυτοδιοίκησης της Χώρας κλπ» 
(β'1292/2010, διόρθωση σφάλματος Β'1623/2010). 

4. Την υπ’ αριθμ. 2876/7.10.2009 απόφαση του Πρωθυ¬ 
πουργού «Αλλαγή τίτλου Υπουργείων» (Β' 2234). 

5. Τ ις διατάξεις των άρθρων 1(παρ.2) και 6 του π.δ/τος 
189/2009 «Καθορισμός και ανακατανομή αρμοδιοτήτων 
των Υπουργείων» (Α'221). 

6. Την υπ’ αριθμ. Υ273/30-9-2010 απόφαση Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Νικολάου Σηφουνάκη» (ΒΊ595). 

7. Την από 24-3-2011 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οι¬ 
κισμών του ΥΠΕΚΑ. 

8. Τις από 6-4-2011 και 11-4-2011 σύμφωνες γνώμες 
των φερόμενων ιδιοκτητών των κτιρίων α) Βελονάκη 


Γεωργίου, β) Μαυρικάκη Ιωάννη και Μαυρικάκη Ευάγ¬ 
γελου αντίστοιχα. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α, αποφασίζουμε: 

1. Χαρακτηρίζονται ως διατηρητέα δύο (2) κτίρια που 
βρίσκονται στον οικισμό της Τοπικής Ενότητας Βρυ¬ 
σών, της Δημοτικής Ενότητας Νεάπολης του Δήμου 
Αγ. Νικολάου (Ν. Λασιθίου) φερόμενα ως ιδιοκτησία α) 
Βελονάκη Γεωργίου (κτίριο Α) και β) Μαυρικάκη Ιωάννη 
και Μαυρικάκη Ευάγγελου (κτίριο Β) όπως φαίνονται 
σημειωμένα στο απόσπασμα χάρτου με τα όρια του 
οικισμού, το οποίο θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την αριθμ. 
41526/2011 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Ως διατηρητέα κτίρια χαρακτηρίζονται τα αρχι¬ 
κά κτίρια καθώς και οι εναρμονιζόμενες με τα αρχι¬ 
κά κτίρια μεταγενέστερες προσθήκες όχι όμως και τα 
πάσης φύσεως καθ’ ύψος ή κατ’ επέκταση υπάρχοντα 
προσκτίσματα ή αλλοιώσεις που δεν συνάδουν με την 
αρχική μορφή των κτιρίων. Ο καθορισμός των προ- 
σκτισμάτων και των αλλοιώσεων των αρχικών κτιρίων 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή τόσο 
των επί μέρους αρχιτεκτονικών ή καλλιτεχνικών και 
διακοσμητικών στοιχείων τους, όσο και των κτιρίων 
συνολικά, πλην των προκτισμάτων ή των στοιχείων των 
κτιρίων για τα οποία η ΕΠΑΕ έχει γνωμοδοτήσει για 
την αφαίρεση τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση στο φέροντα οργανισμό 
καθώς και οι επεμβάσεις για λόγους λειτουργικούς των 
προτεινομένων να χαρακτηρισθούν ως διατηρητέα κτί¬ 
ρια, εφόσον δεν αλλοιώνεται ο αρχιτεκτονικός χαρα¬ 
κτήρας τους και δεν θίγονται τα διατηρητέα στοιχεία 
τους. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα διατηρητέα κτίρια. 

Επιτρέπεται η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων 
των κτιρίων. 

6. Αιτήσεις για προσθήκη στα διατηρητέα κτίρια απο- 
στέλλονται από την Πολεοδομική Υπηρεσία στην αρμό¬ 
δια Υπηρεσία του ΥΠΕΚΑ με τη γνώμη της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ) για 
ειδικές ρυθμίσεις, σύμφωνα με τις διατάξεις του άρθρου 
3 παρ. 2 του Ν.2831/00 (ΦΕΚ 140/Α/13-6-2000) εφόσον 
δεν παραβλάπτονται τα διατηρητέα κτίρια και ο χώρος 
που τα περιβάλλει. 

7. Για οποιαδήποτε μελλοντική επέμβαση στο εξωτε¬ 
ρικό και εσωτερικό των διατηρητέων κτιρίων όπως και 
για τη τοποθέτηση επιγραφών απαιτείται έγκριση της 
Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2011 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΣΗΦΟΥΝΑΚΗΣ 

Αριθμ. 43843/4143 (3) 

Τροποποίηση του εγκεκριμένου ρυμοτομικού σχεδίου 
πόλεως Αμυνταίου Νομού Φλώρινας στο Ο.Τ 211. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν.Δ. 17/7/23, και ειδικότερα των 
άρθρων 3, 9,11, 70 περί «σχεδίων πόλεων, κωμών κ.τ,λ.» 
όπως τροποποιήθηκαν και συμπληρώθηκαν μεταγενέ¬ 
στερα. 

2. Το Ν. 1337/83 (ΦΕΚ 33/Α'/14-3-83) περί «επέκτασης 
των Πολεοδομικών σχεδίων, Οικιστική ανάπτυξη και 
σχετικές ρυθμίσεις». 

3. Τις διατάξεις του άρθρου 29 του Ν. 2831/00 (ΦΕΚ 
140/Α'/00), όπως αντικαταστάθηκαν από το άρθρο 10 
του Ν. 3044/26-8-02 (ΦΕΚ 197/Α'/02). 

4. Την με αριθμ. 6 Εγκ. 5-5-2006 περί άσκησης αρμο¬ 
διοτήτων πολεοδομικού σχεδιασμού. 

5. Το Ν. 3852/10 (ΦΕΚ 87/Α77-6-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα 
το άρθρο 186 παρ. II υποπ. ΣΤ αρ. 39. 

6. Το Π.Δ. 146/2010 «Οργανισμός της Περιφέρειας Δυ¬ 
τικής Μακεδονίας» (ΦΕΚ 239/Α727-12-2010). 

7. Την υπ’ αριθμ. 66312/2924/1986 Απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Εγκριση Γενικού Πολεοδομικού Σχεδίου (Γ.Π.Σ.) του 
Δήμου Αμυνταίου Ν. Φλώρινας» (ΦΕΚ 1205/Δ/86). 

8. Το από 15-04-1988 Π.Δ/γμα, (ΦΕΚ405/Δ714-6-88) 
«Εγκριση Πολεοδομικής Μελέτης του Δήμου Αμυνταί¬ 
ου (Ν. Φλώρινας)». 

9. Την αριθμ. 2038/1141/9-6-1988 απόφαση Νομάρχη 
Φλώρινας περί «αναθεώρησης εγκεκριμένου ρυμοτομικού 
οικισμού Αμυνταίου Ν. Φλώρινας και τροποποίηση όρων 
και περιορισμών δόμησης» (ΦΕΚ 637/Δ714-6-2005). 

10. Την αριθμ. 3217/18-11-92 απόφαση Νομάρχη Φλώρι¬ 
νας με θέμα «Κυρώνεται η υπ’ αρθμ. 1 Πράξης Εφαρμο¬ 
γής της Πολεοδομικής Μελέτης των επεκτάσεων του 
Δήμου Αμυνταίου». 

11. Την με αριθμ. πρωτ. 4458/03/15-1-2004 απόφαση 
Νομάρχη Φλώρινας περί «τροποποίησης ρυμοτομικού 
σχεδίου πόλης Αμυνταίου στο Ο.Τ. 211 των επεκτάσεων 
και αλλαγής χρήσης από χώρο Βρεφονηπιακού Σταθμού 
σε χώρο ανέγερσης Δικαστικού μεγάρου- Ειρηνοδικεί¬ 
ου» (ΦΕΚ92/10-2-2004). 


12. Την υπ’ αριθμ. 63/2011 απόφαση Δ.Σ. Αμυνταίου, που 
γνωμοδοτεί θετικά για την εν λόγω τροποποίηση. 

13. Την από 8/9/2011 (Τ πρακτικό-ΐη πράξη) θετική γνω¬ 
μοδότηση Σ.Χ.Ο.Π Ν. Φλώρινας. 

14. Τις με αριθμ. πρωτ. 8066 & 8067/27-04-11 βεβαιώσεις 
του Δημάρχου Αμυνταίου με τις οποίες βεβαιώνεται ότι 
κατά της εν λόγω τροποποίησης δεν επέρχεται καμιά 
αλλαγή επί του ρυμοτομικού σχεδίου, ότι καμιά ένστα¬ 
ση δεν υποβλήθηκε κατά της απόφασης Δ.Σ. μετά την 
ανάρτηση της, άρτια οικόπεδα δεν γίνονται μη άρτια 
και δεν θίγονται κτίρια και οικόπεδα. 

15. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
(ΦΕΚ98/Α722-4-2005) που κυρώθηκε με το άρθρο Τ του 
Π.Δ. 63/2005 και το γεγονός ότι από την εφαρμογή των 
κανονιστικών αυτών διατάξεων δεν προκαλείται δαπάνη 
σε βάρος του Κρατικού ή Δημοτικού προϋπολογισμού. 

Και επειδή. 

Η συγκεκριμένη τροποποίηση δεν αντίκειται στις δια¬ 
τάξεις της εγκυκλίου 6/5-5-2006, αποφασίζουμε: 

Την τροποποίηση του εγκεκριμένου ρυμοτομικού σχε¬ 
δίου της πόλης Αμυνταίου του Ν. Φλώρινας, στο Ο.Τ. 211 
και συγκεκριμένα την αλλαγή χρήσης του Οικοδομικού 
Τετραγώνου από «Χώρος ανέγερσης Δικαστικού Μεγά¬ 
ρου» σε «Χώρο Βρεφονηπιακού Σταθμού» (όπως ίσχυε 
και παλιότερα), σύμφωνα με το συνημμένο θεωρημένο 
από το Τμήμα Τεχνικών Υπηρεσιών Περιβάλλοντος και 
Ανάπτυξης - Προγραμματισμού, Δήμου Αμυνταίου, το- 
πογραφικό διάγραμμα. 

Η παρούσα απόφαση και τα συνημμένα σχέδια που τη 
συνοδεύουν να αναρτηθούν στο κτίριο της Π.Ε Κοζάνης 
της Περιφέρειας Δυτικής Μακεδονίας, Δ/νση Περιβάλλο¬ 
ντος και Χωρικού Σχεδιασμού 3ος όροφος, για 15 ημέρες 
μετά τη δημοσίευση του λεκτικού της απόφασης και των 
συνημμένων σχεδίων που τη συνοδεύουν στο ΦΕΚ. 

Η ισχύς της παρούσας αρχίζει από την δημοσίευση 
στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 3 Οκτωβρίου 2011 
Ο Περιφερειάρχης 
ΓΕΩΡΓΙΟΣ ΔΑΚΗΣ 

